HU
2023.7.18.
Az Európai Unió Hivatalos Lapja
C 253/29
–
„Asparago verde di Canino”, majd utána az OFJ (oltalom alatt álló földrajzi jelzés) rövidítés vagy az „Indicazione Geografica Protetta” megjelölés;
–
az egyéni termelő és/vagy a termelői szövetkezet és/vagy a csomagolóüzem neve vagy cégneve, valamint címe vagy székhelye.
A nevekre, cégnevekre vagy magánvédjegyekre utaló jelölések használata engedélyezett, amennyiben azok nem dicsérő jellegűek és nem tévesztik meg a fogyasztókat.
Az „Indicazione Geografica Protetta” (oltalom alatt álló földrajzi jelzés) felirat, akár az „I.G.P.”
(OFJ) rövidítés formájában is bárhol megismételhető a csomagoláson vagy a címkén.
Tilos bárminemű, nem kifejezetten előírt minősítés használata.
Logó
4.
A földrajzi terület tömör meghatározása Az „Asparago verde di Canino” OFJ előállítási területe Canino, Cellere, Montalto di Castro, Tarquinia, Tuscania, Tessennano és Arlena di Castro települések közigazgatási területén található.
5.
Kapcsolat a földrajzi területtel Az „Asparago verde di Canino” elismerése iránti kérelem a termék hírnevén és különleges minőségén alapul, amely a termék fényes zöld színéből, állagából, ízéből és a „mangiatutto” (mindenestül ehető) nevet adó hulladékmen­ tességéből ered.
Ez a spárga ásványi anyagokban, például vasban és magnéziumban gazdag.
Az „Asparago Verde di Canino” jellegzetes fényes zöld színe a terület sajátos talaj- és éghajlati viszonyainak, a káliumban és ásványi anyagokban, főként vasban és magnéziumban gazdag vulkanikus talajoknak köszönhető, amelyek láthatóan és jellegzetes módon befolyásolják a színét.
A „mangiatutto” fogalma azzal függ össze, hogy a termék kevéssé szálas, valamint hogy betakarításkor a hajtásokat a földfelszín fölött vágják le, ezáltal eltávolítva a legfehérebb, fás és kemény részeket, amelyek fogyasztása kellemetlen: ez az agronómiai és technikai sajátosság lehetővé teszi a fogyasztó számára, hogy teljes egészében felhasználja a spárgát, és elismerhesse annak „mangiatutto” (mindenestül ehető) jellegét.
A genetikai elemektől eltekintve ezeket a jellemzőket a kedvező talaj- és agroklimatikus viszonyok, valamint a 4. pontban említett földrajzi területen működő helyi mezőgazdasági termelők által alkalmazott termesztési technikák határozzák meg.
A talaj alapvető szerepet játszik, mivel a termőterületet talajtani jellemzői alkalmassá teszik a spárgatermesztésre.
A területen előforduló talajok alapvetően vályogtalajok és homokos-agyagos talajok.
A talajok főként meszes teraszos felszíneken és vulkáni üledékeken nyugszanak, amelyek kémiailag jó termőképességűek, és ezáltal elősegítik az „Asparago verde di Canino” OFJ hajtásainak megjelenését.
Esős időszakokban a talaj hidrológiai jellemzői miatt nem alakul ki pangó víz.
A talajoknak magas a kalcium- és káliumtartalma, de mindenekelőtt a vas- és magnéziumtartalma, ezáltal biztosítják az „Asparago verde di Canino” OFJ számára a spárga minőségét meghatározó vas- és magnéziumtartalmat.
A földrajzi terület éghajlati viszonyai különösen kedvezőek az ott meglévő mikroklíma miatt, amely megfelelő ehhez a terményhez, és amely a tenger viszonylagos közelségének is köszönhető.
Az enyhe téli és tavaszi hőmérséklet lehetővé teszi a gyöktörzsek korai éledését, amelyekből általában január elejétől kezdenek betakarításra alkalmas hajtások előtörni.